Ronny Ackermann

Ronny Ackermann (sündinud 16. mail 1977 Bad Salzungenis) on Saksamaa kahevõistleja. Ta on neljakordne maailmameister ja võitnud maailma karika.

Esimese suurvõistluste medali Ackermann sai 2001. aasta maailmameistrivõistlustel Lahtis, kus ta oli sprindivõistlusel kolmas. 2002. aasta olümpiamängudel Salt Lake Citys sai ta sprindis ja meeskonnavõistluses hõbemedali.

2003. aasta MM-il Val di Fiemmes tuli Ackermann maailmameistriks tavavõistluses ja sai hõbemedali sprindivõistluses ning meeskonnavõistluses. Kaks aastat hiljem kodustel maailmameistrivõistlustel 2005. aastal Oberstdorfis tuli Ackermann maailmameistriks nii tavavõistluses kui ka sprindivõistluses ning kuulus hõbemedali võitnud Saksamaa võistkonda meeskonnavõistluses.

2006. aasta OM-il Torinos sai Ackermann meeskonnavõistluses hõbemedali, kuid individuaalsetel võistlusaladel ei õnnestunud tal medalit saada. 2007. aasta MM-il Sapporos tuli ta tavavõistluses uuesti maailmameistriks ja võitis järjekordse hõbemedali meeskonnavõistluses.

Maailma karikasarjas võitis ta üldarvestuse karika 2002. ja 2003. aastal. Ta on võitnud 25 karikasarja etappi, mis on Hannu Mannineni ja Bjarte Engen Viki järel kolmas tulemus.

2005. aastal valiti Ackermann Saksamaal aasta sportlaseks.

 Saavutused 

 27px Olümpiamängudel 

 2002  Salt Lake Citys 
  hõbemedal sprindis
  hõbemedal meeskonnavõistluses
 2006 Torinos
  hõbemedal meeskonnavõistluses  

 Maailmameistrivõistlustel 

 2001  Lahtis 
  pronksmedal sprindis
 2003  Val di Fiemmes
  maailmameister tavavõistluses
  hõbemedal sprindis
  hõbemedal meeskonnavõistluses
 2005  Oberstdorfis
  maailmameister sprindis
  maailmameister tavavõistluses
  hõbemedal meeskonnavõistluses
 2007  Sapporos
  maailmameister tavavõistluses
  hõbemedal meeskonnavõistluses

 Maailma karikasarjas 

 Üldkarikas 

 1. koht – 2002, 2003, 2008
 2. koht – 2001, 2004, 2005

 Sprindikarikas 
1. koht – 2002, 2003, 2008
 2. koht – 2001, 2005
 3. koht – 2004

 Maailma karikasarja etapivõidud

Ronny Ackermann on osalenud (seisuga 16. märts 2008) 160 maailma karikasarja etapil, millest on poodiumile tõusnud 76 korda ja neist 27 korral kõige kõrgemale astmele.

Jrk-nrAastaKuupäevKohtRiikAla1. 19999. detsember  Vuokatti tavavõistlus (NH+15 km)2. 20015. jaanuar  Reit im Winkl sprint (NH+7,5 km)3.200110. veebruarLiberec tavavõistlus (LH 15 km)4. 200123. november  Kuopio tavavõistlus (K120/15 km)5. 200125. november   Kuopiosprind (K120/7,5 km)6.2001 18. detsember   Steamboat Springssprint (K114/7,5 km)7.2002 3. jaanuar   Reit im Winklsprint (K90/7,5 km)8.2002 18. jaanuar Liberecsprint [K120/7,5 km]9.2002 15. märtsOslo tavavõistlus (K115/15,0 km)10. 2003 22. jaanuar Hakubatavavõistlus (K120/7,5 km)11.2003 25. jaanuar  Sapporoühisstart (K120/10,0 km)12.2003 9. märts  Oslo sprint (K115/7,5 km)13.2003 14. märts   Lahtitavavõistlus (K116/15,0 km)14.2003 29. november  Kuusamo tavavõistlus (K120/15,0 km)15.2003 30. november  Kuusamo sprint ()K120/7,5 km17.2003 6. detsember   Trondheimsprint (K120/7,5 km)17.2003 12. detsember   Val di Fiemmesprint (K95/15,0 km)18.2003 30. detsemberOberhof tavavõistlus (K120/15,0 km)19.2004 22. veebruarLiberec tavavõistlus (K120/15,0 km)20.2004 27. november  Kuusamo tavavõistlus (HS142/15,0 km)21. 200429. veebruarOslo tavavõistlus [K115/15,0 km]22. 20044. detsember   Trondheimtavavõistlus (HS131/15,0 km)23.2004 5. detsember  Trondheim sprint (HS131/7,5 km)24. 20052. jaanuar  Ruhpolding sprint (HS128/7,5 km)25.2007 30. november   Kuusamo tavavõistlus (HS142/15,0 km)26. 200812. jaanuar Val di Fiemmetavavõistlus (HS134/15,0 km)27.2008 20. jaanuar   Klingenthalsprint (HS140/7,5 km)

Välislingid
 Ronny Ackermanni koduleht 



Kategooria:Saksamaa kahevõistlejad 
Kategooria:Sündinud 1977